open-index/open-wikipedia-markdown huggingface dataset:
Johann Christoph Pepusch

**Johann Christoph Pepusch** (1667–1752) var en tyskfødt komponist, musiker, pedagog og musikkviter som hovedsakelig arbeidet i England.

I vår tid er Pepusch hovedsakelig kjent fordi han bearbeidet og tilpasset populære melodier til John Gays *[[Tiggeroperaen|The Beggar's Opera]]*. 

## Liv og virke
Johann Christoph Pepusch var sønn av en prest. 14 år gammel fikk han en stilling ved det prøyssiske hoffet. Etter å ha oppholdt seg i Nederland en periode, etablerte han seg i London i 1704, men fortsatte å publisere i Nederland fram til 1718.

I London startet Pepusch som bratsjist, men arbeidet med tiden som komponist, teaterdirektør, musikkteoretiker og organist. I 1710 var han med å grunnlegge *[[Academy of Ancient Music]]* og *Madrigal Society*, begge organisasjonene egnet seg til utforsking og oppføring av musikk fra forgangne tider, spesielt den elisabethanske tidsalderen. Mellom 1710 og 1730 publiserte Pepusch et stort antall egne verk. I 1713 fikk han et doktorat i musikk ved *[[University of Oxford]]*. Verkfortegnelsen hans omfatter komposisjoner av alle tidens former: kammersonater for en mengde forskjellige instrumenter, sanger, kantater, symfonier og operaer.

De siste tiårene av sitt liv konsentrerte Pepusch seg om studier av fortidens musikk.

Pepusch hadde venner og elever blant de fremste av tidens musikere, eksempelvis William Boyce, John Travers, Johan Helmich Roman og Benjamin Cooke. Det er ikke minst Pepusch' fortjeneste at England ble et forskningssted for tidligmusikk på en tid da man i Europa nesten utelukkende spilte musikk fra det sene 1700- og tidlige 1800-tallet.

## Referanser


## Kilder
* 
*  ().

## Litteratur
* Arthur V. Berger: *The Beggar's Opera, the Burlesque, and Italian Opera.* In: *Music & Letters.* Vol. 17, Nr. 2, , S. 93–105.
* Charles Burney: *A General History of Music.* 4 bind. Robson u. a., London 1776–1789.

## Eksterne lenker
* 
* 
* 
* 
*
Schillertheater

**Schillertheater** er en teaterbygning i ortsteilen Charlottenburg i Berlins bydel Charlottenburg-Wilmersdorf. Bygningen ligger i Bismarckstraße 110, i nærheten av Ernst Reuter-plass. 

I 1920-årene var den daværende bygning spillested for det prøyssiske statsteater i Berlin. Under andre verdenskrig ble teatret fullstendig ødelagt. En ny bygning ble oppført i 1951, og denne tjente helt til 1993 som spillested for (Vest-)Berlins statsteater (Staatliche Schauspielbühnen Berlin). I 1993 ble statsteatret nedlagt av økonomiske grunner. Bygningen blir idag delvis brukt som utleiescene og var fra høsten 2010 til sommeren 2017 spillested for Staatsoper Unter den Linden, mens operaens lokaler på Unter den Linden ble pusset opp.

Arkitekter ved gjenoppbyggingen i 1951 var Heinz Völker og Rolf Grosse. Glassvinduet i teatrets frontside er utført av Ludwig Peter Kowalski.
## Galleri

Fil:Berlin-Charlottenburg Postkarte 023.jpg|Teaterbygningen i 1919


## Referanser


## Eksterne lenker
* Berlins liste over kulturminnesmerker
Liberal Arts

***Liberal Arts*** er en amerikansk dramakomedie fra 2012. Filmen er skrevet og regissert av Josh Radnor, og har Radnor selv og Elizabeth Olsen i hovedrollene.

## Handling
35-årige Jesse (Josh Radnor) jobber med collegeinntak og har litteratur og språk som sin store hobby. Han er nylig singel og er ikke tilfreds med hverken karrieren eller livet generelt. Han savner tiden da han selv gikk på college. Da han blir invitert til pensjonsfesten til sin gamle professor, Peter Hoberg (Richard Jenkins), møter og faller han for den seksten år yngre collegestudenten Zibby (Elizabeth Olsen), datteren til et par av Peters venner. De oppdager at de har mye til felles og at de ser etter mange av de samme tingene i livet.

Det meste ligger til rette for et seriøst forhold, og når han drar forblir de pennevenner. Så når Zibby endelig ber ham om å komme tilbake og starte et forhold med henne, aksepterer han naturligvis. Men han begynner også å stille spørsmål ved det moralske - burde han være sammen med en kvinne som er seksten år yngre enn seg selv?

## Rolleliste
* Josh Radnor som Jesse Fisher
* Elizabeth Olsen som Zibby
* Richard Jenkins som Professor Peter Hoberg
* Allison Janney som Professor Judith Fairfield
* Elizabeth Reaser som Ana
* Zac Efron som Nat
* John Magaro som Dean
* Kate Burton som Susan
* Robert Desiderio som David
* Kristen Bush som Leslie
* Ali Ahn som Vanessa
* Ned Daunis som Eric
* Gregg Edelman som Robert

## Eksterne lenker
*
Kim Yoon-ok

**Kim Yoon-ok** (hangul: , hanja: , romanisering: *Kim Yun'ok*, revidert romanisering: *Gim Yun-ok*, født 26. mars 1947 i Jinju i Sør-Gyeongsang) er en sørkoreansk filantrop. Hun var Sør-Koreas førstedame 2008–2013, i egenskap av å være gift med daværende president Lee Myung-bak.

Familien hennes driver et entreprenørfirma i Daegu. Etter eksamen ved en pikeskole i Daegu i 1966 tok hun bachelorgrad i helseutdannelse og ledelse ved Ewha kvinneuniversitet i Seoul i 1970. Hun har siden gjennomgått ulike ledelsesprogrammer for kvinner. I 2011 ble hun president i alumniorganisasjonen for topplederprogrammet for kvinner ved Yonsei-universitetet. Hun har vært involvert i veldedig arbeid.

Hun har vært gift med Lee Myung-bak siden 1970, og har en sønn og tre døtre med ham. Ekteparet er presbyterianske kristne.

## Referanser


## Eksterne lenker
* 
*
Nini Bakke Kristiansen

**Nini Bakke Kristiansen** (født 20. november 1996) er en norsk journalist og skuespiller. Hun spilte som  tolvåring rollen «Rikke» i filmen *Asfaltenglene* (2010), og deltok i TV-serien *Erobreren*. 

Hun begynte på teater allerede som niåring, og fikk en del mindre roller ved Drammen Teater. Hun har gått på Drammen videregående skole.

Hun har arbeidet som journalist for NRK, Mastiff TV og i 2023 arbeidet hun som reporter for Åsted Norge på TV2

## Referanser


## Eksterne lenker
* 
*
Bureien

**Bureien** er en innsjø i Kongsvinger kommune i Innlandet. Sjøen ligger 212 moh. og har et areal på . Den har en god bestand av abbor.

Bureien er en del av Skasenvassdraget og har form som en H. Navnets endelse *reien*, som Bureien har til felles med blant annet nabosjøene Steinreien og Tullreien og flere andre innsjøer i Solør og Odalen, kommer ifølge professor Gustav Indrebø av et gammelt ord for vann eller vannsamling. Dette ordet står i avlydsforhold til elvenavnsstammen *rid*, som finnes i det gamle navnet på elva gjennom Tullreien, Steinreien og Bureien, Rida. Elva heter i dag Skasåa.

## Referanser
Kütahya

**Kütahya** er en by vest i Tyrkia med 240 000 innbyggere, ved elva Porsuk, 969 meter over havet. Byen er administrasjonssenter i Kütahya (provins) og ligger 120 km sørøst for Bursa. 

Regionen har store områder med slakke bakker med jordbruksland som ender opp i høye fjellrygger i nord og vest. 

Det greske navnet var **Kotyaion**, latinisert i romertida til **Cotyaeum**. Byen var i mellomalderen det viktigste senteret for keramisk industri i Det osmanske riket, og har flere moskeer og andre minnesmerker fra 1400–1600-tallet. 

## Klima
Kütahya har et kontinentalklima, med kalde og snørike vintrer og varme og tørre somrer. Regn er vanligst om våren og høsten. 




## Referanser


## Eksterne lenker
*
Semjon Tsjernetskij

**Semjon Aleksandrovitsj Tsjernetskij** (russisk: Семён Александрович Чернецкий) var en russisk/sovjetisk komponist og dirigent. Han ble født 24. oktober 1881 i Odessa og døde 13. april 1950 i Moskva. I ung alder lærte han å spille både piano, trombone, trompet og fiolin. Mellom 1911 og 1917 studerte han ved Petrograd musikkonservatorium med fordypning i trombone, dirigering og komponering. I februar 1918 ble han ansatt i Den røde armé med spesialfelt korpsmusikk. Mellom 1924 og 1949 var han generalinspektør for Sovjetunionens militærorkestre og nådde til slutt generalmajors grad. 

Tsjernetskij komponerte mange marsjer, de fleste hadde - særlig under andre verdenskrig - patriotiske og militære titler som «Saljut Moskvi» (Hyllest til Moskva), «Marsj Tankistov» (Stridsvognstyrkenes marsj), «Marsj Gerojam Stalingrada» (Stalingrads helter) og «Marsj Artilleristov» (Artillerisoldatenes marsj). Som øverste sjef for Sovjetunionens militære musikkorps definerte han standardbesetning for disse. Dette gjorde at sovjetiske militærkorps - i motsetning til de fleste andre europeiske militærkorps - hadde tenorhorn, men ikke saksofoner og fagotter frem til 1980-tallet.

## Referanser


## Kilder
* Patrick Christopher Murphy: Sociocultural Perspectives on the Wind Orchestra Music of Boris Kozhevnikov (ProQuest 2008) ISBN 0549807438
* Find a Grave: Semyon Alexandrovich Chernetsky Besøkt 1. januar 2016
* World Military Bands: Influential Musician ABC (Chernetsky) Arkivert versjon av original Besøkt 1. januar 2016
* SheetmusicDB: Semyon A. Tschernetsky Besøkt 1. januar 2016

## Eksterne lenker
*
Karl Grevstad

**Karl Grevstad** (1900-1975) var en norsk arkitekt og professor. Han var spesielt aktiv i Oslo i perioden 1936-1948, hvorpå han var professor i byggekunst ved NTH, fra 1948 til 1970. (NTH er fra 1996 del av NTNU).
 
Grevstad tok sin utdannelse ved NTH, og var ferdig utdannet arkitekt i 1925. De første årene etter eksamen arbeidet han ved ulike arkitektkontor, men i 1936 etablerte han egen praksis, etter å ha vunnet 1. premie i arkitektkonkurransen om Rikshospitalets nybygg i Oslo. Han arbeidet mest med større kontorbygg og sykehus.   
 
Fra 1940 var han professor Sverre Pedersens medarbeider på Brente steders regulering for Elverum. Han tegnet Metodistkirken i Molde i Elvegata i 1947, og Nordlandssykehuset i Bodø i 1953.
 
I perioden 1948–1962 var han professor i Byggekunst IV ved NTH.   
 
Han deltok i flere arkitektkonkurranser, og mottok en rekke premier. De første prisene fikk han i 1931 i Arbeiderbladets konkurranse om småhus.   
 
Blant hans arbeider er Sogn yrkesskole i 1958-63 (med Sverre Aasland), Rikshospitalets nybygg i Oslo, Stavanger Tinghus, og Sentralbyggene på NTH i Trondheim. Han tegnet også Bodø og Sandnessjøen sykehus og Regionsykehuset i Trondheim, som ble revet i 2011.

Grevstad ble i 1954 utnevnt til ridder av 1. klasse av St. Olavs Orden.

## Referanser


## Kilder
* Liste over gjenreisningsarkitekter fra Nasjonalt Senter for Gjenreisingsarkitektur
*  (Nekrolog)
Kırıkkale

**Kırıkkale** er administrasjonssenter i Kırıkkale (provins) i Tyrkia. Byen ligger 80&nbsp;km øst for Ankara. Byen har omkring 190 000 innbyggere. 

Byen ligger ved jernbanen mellom Ankara og Kayseri nær elva Kızıl sentralt i Tyrkia. Byen var tidligere en landsby men vokste raskt da det ble bygd stålverk ved byen i 1950-åra. Stålverket er av de største i landet. 

Kırıkkale universitet ligger i byen. 

## Klima
Kırıkkale har et kontinentalklima og halvtørt klima, med kalde og snørike vintrer og varme og tørre somrer. Det er mest vanlig med regn om våren og høsten.



## Referanser


## Eksterne lenker
*
Klaus Torgård

**Klaus Konrad Torgård** (1907–1978) var en tidligere rektor i Osloskolen over 27 år og markant leder av yrkesfaglig opplæring i Oslo. 

## Biografi
Torgard var født på Tiller i Trondheim som yngst av 11 søsken. Han far var Klaus Olaus Thorgaard (1854–1923) og hans mor var Karen Kjerstine Thorgaard (1861–1945). Begge fra Klæbu. Klaus Torgård giftet seg med Svanhild Torgård. De fikk en sønn, Kjell, som døde 2 år gammel i 1942.   

## Skoleledelse
Torgard tok over som rektor for *Kristiania Fag- og Forskole for Håndverk og industri* i 1947. Han fikk endret navnet til Oslo Yrkesskole i 1948. Han var sentral i kommunens arbeid med å bygge ut tilbudet innen yrkesfaglig utdanning. Fra 1960 ble nye bygg på Sogn tatt i bruk som avdeling under Oslo yrkesskole. Fra 1961 åpnet Sogn yrkesskole i de nye lokalene. Torgård flyttet til rektors kontor på Sogn og ledet begge skolene fra Sogn frem til 1968. Etter dette ledet han Sogn til han gikk av i 1974. Han hadde da vært rektor i 27 år. 

## Oppmerksomhet
For sin innsats ble han tildelt Kongens fortjenstmedalje i 1975. 

I 2002 ble Klaus Torgårds vei navngitt etter rektoren. Veien løper nord for Sogn videregående skole, mellom Torgny Segerstedts vei og Sognsveien.

## Referanser


## Eksterne lenker
* Sognhistorielag.no om Klaus Torgårds vei
Aksaray

**Aksaray** er en by i Sentral-Anatolia i Tyrkia og det administrative senteret i Aksaray (provins). Byen har omkring 170 000 innbyggere.

Byen var et viktig stoppested langs Silkeveien som krysset gjennom Anatolia. 

## Klima
Aksaray har et halvtørt klima med kalde vintrer og lange, varme og tørre somrer. Det kommer mest regn på våren. 



## Referanser


## Eksterne lenker
*
Isparta

**Isparta** er en by vest i Tyrkia og administrasjonssenter i Isparta (provins). Byen har omkring 225 000 innbyggerer og ligger 1035 meter over havet. Kallenavnet til byen er Rosenes by. 

Hovednæringa til Isparta er produksjon av rosenolje og handlaga tepper og silke. Turisme er også en økende næring. Byen har et universitet og det lokale fotballaget i byen heter Ispartaspor.
Det er flere gamle moskeer i byen. Byen har et stort bibliotek med håndskrivne manuskript og et arkeologisk museum med myntsamling. 

## Klima
Isparta har et halvtørt klima med kalde, snørike vintrer og varme, tørre somrer. 




## Referanser


## Eksterne lenker
*
İnegöl

**İnegöl** er en by i provinsen Bursa i Tyrkia. Byen har omkring 280 000 innbyggere (2012). İnegöl er et av sentrene for tyrkisk møbelindustri og er kjent for kjøttbollene İnegöl Köftesi.
Çorlu

**Çorlu**  er en by nordvest i Tyrkia i det indre av Øst-Trakia. Byen ligger i provinsen Tekirdağ. Byen er et industrisenter under raskt utvikling på en slette ved siden av Europavei 80 mellom Istanbul og den tyrkiske grensen til Hellas og Bulgaria. Byen har omkring 225 000 innbyggere. 

## Referanser


## Eksterne lenker
*
Çorum

**Çorum** er en by nord i Tyrkia og administrasjonssenter i Çorum (provins) i Tyrkia. Çorum ligger i innlandet sentralt i Svartehavsregionen i Tyrkia, om lag 244 km fra Ankara og 608 km fra Istanbul. Byen ligger 801 meter over havet og har omkring  innbyggere.

Çorum er hovedsakelig kjent for de arkeologiske funn fra Frygia og hettittene, varme kilder og en lokal tørket kikert nasjonalt kjent som leblebi.

## Klima
Çorum har et typisk kontinentalklima med varme, tørre somrer og kalde, snørike vintrer, og milde til kjølige vårer og høster med lett regn. 



## Referanser


## Eksterne lenker
* Styresmaktene sin nettside
Tekirdağ

**Tekirdağ** (i antikken **Bisanthi**, gammelgresk Βισάνθη eller Βυσάνθη), er en by i Tyrkia. Byen er en del av regionen som historisk sett har blitt kalt Øst-Trakia. Tekirdağ er administrasjonssenter i Tekirdağ (provins). Byen har omkring 140 000 innbyggere.

## Klima
Tekirdağ har ei blanding mellom middelhavsklima og fuktig subtropisk klima. Somrene er lange, varme og fuktige mens vintrene er kjølige og våte. Det er forholdsvis vanlig med snø mellom desember og mars, gjerne ei uke eller to om gangen.




## Referanser


## Eksterne lenker
* 
* 
* Tekirdağ bildegalleri
Darıca

**Darıca** er en by og et distrikt i Kocaeli (provins) i Marmararegionen i Tyrkia. Byen var tidligere en del av distriktet Gebze fram til 2008. 

Darica har fått navn etter Darıcaborgen, som bare har ett tårn. Byen har omkring 150 000 innbyggere. Byen ligger 38&nbsp;km fra İstanbul, 10&nbsp;km fra Sabiha Gokcen lufthavn og bare 50&nbsp;km fra Atatürk internasjonale lufthavn. 

## Referanser
Gölcük Kocaeli

**Gölcük** er en by og et distrikt i Kocaeli (provins) i Marmararegionen i Tyrkia. Byen ligger på nordsida av Armutluhalvøya ved kysten av Marmarahavet og sør for provinsen.

Jordskjelvet i Izmit i 1999 skjedde i dette distriktet. En av marinebasene til Den tyrkiske marinen ligger i Gölcük. Det samme gjør også bilfabrikken Ford Otosan.

## Eksterne lenker
* Offisielt nettsted
Kortbaneløp på skøyter under Vinteruniversiaden 2011

**[[Kortbaneløp på skøyter|Kortbaneløp]] ved [[Vinteruniversiaden]] [[Vinteruniversiaden 2011|2011]]** ble arrangert i Ice Skating Hall ved Atatürk universitet i Erzurum, Tyrkia i perioden 28. januar til 30. januar 2011.

## Program

## Medaljeoversikt

## Resultater
### Herrer

:Løpere i *kursiv* deltok ikke i finalen, men i innledende runder, og fikk sin medalje.

### Damer

:Løpere i *kursiv* deltok ikke i finalen, men i innledende runder, og fikk sin medalje.

## Referanser




## Eksterne lenker
*  International University Sports Federation – Short Track Speed Skating på www.fisu.net
*  25th Winter Universiade – Short Track Results på www.fisu.net
*  25th Winter Universiade 1500 m and Relay, Erzurum, TUR,live, 28.01. - 28.01.2011 på www.shorttracklive.info
*  25th Winter Universiade 500 m, Erzurum, TUR, live, 29.01. - 29.01.2011 på www.shorttracklive.info
*  25th Winter Universiade 1000 m, Erzurum, TUR, live, 30.01. - 30.01.2011 på www.shorttracklive.info
Ayvalık

**Ayvalık**  (gresk: *Kydonies* eller Αϊβαλί: *Aivali*) er en by og et distrikt i provinsen Balıkesir i Marmararegionen i Tyrkia. Byen ligger  meter over havet og hadde  innbyggere på slutten av 2012. Distriktet hadde til sammen  innbyggere i 2012 og et areal på  kvadratkilometer. 

Byen ligger midt i mot Mytilene (Lesbos) der den greske kvinnelige viselyriker Sapfo (attisk gresk: Σαπφώ, *Sappho*, aiolisk gresk: Ψάπφω, *Psapphο*) ble født. Ayvali vokste frem og utviklet seg takket være det handelsprivilegium - en slags virtuell autonomi -  som ble gitt til byen av den osmanske admiral Cezayirli Hasan Pasa, men tapte i betydning da den tidligere dominerende greske befolkningen ble fordrevet tidlig på 1900-tallet.

## Referanser


## Eksterne lenker
* 
* www.ayvalik.bel.tr
Barbara Longhi

**Barbara Longhi** (1552–1638) var en italiensk ikonograf fra motreformasjonen.

## Liv og virke
Barbara Longhi og broren Francesco fikk opplæring av faren Luca Longhi i familiens malerverksted.

Bare femten verk er så langt bekreftet av Longhi, av dem er tolv framstillinger av jomfru Maria med barnet. Kun få bilder er datert/signert.

Longhis bilder er enkle i komposisjonen og med en raffinert palett, i samsvar med motreformasjonens krav. Til forskjell fra farens store alterbilder er verkene hennes ganske små, hun søkte et empatisk uttrykk og unnvek trenden med store bibelske scener.

Longhi var påvirket av Rafael, Correggio, Parmigianino, Marcantonio Raimondi og Agostino Veneziano. Den internasjonale suksessen til Sofonisba Anguissola kan også ha vært en inspirasjonskilde. Fra disse forbildene utviklet hun sin egen stil, eksempelvis en forfinet gjengivelse av trekk som jomfru Marias hals og armer, og bruken av en varm og raffinert palett. Hun kombinerte den tradisjonelle komposisjonen med en følelsesmessig intensitet og innovativ kolorering."

Longhis mest produktive periode lå sannsynligvis mellom 1590 og 1605. Hun bodde hele livet i Ravenna.

## Referanser




## Litteratur
* Christina Haberlik, Ira Diana Mazzoni: *50 Klassiker – Künstlerinnen, Malerinnen, Bildhauerinnen und Photographinnen*. Gerstenberg, Hildesheim 2002, ISBN 978-3-8067-2532-2
* 
* 

## Eksterne lenker
*
Norge på tvers

**Norge på tvers** er en fjelltur som går gjennom Nord- og Sør-Trøndelag og følger 63°-breddegraden i omtrent 138,5&nbsp;km. Den krysser Norge fra vest til øst der den starter ved sjøkanten i Stjørdal og følger deretter løypenettet inn i Skarvan og Roltdalen nasjonalpark og Sylan til den krysser grensen til Sverige ved Sylsjøen. På vei treffes på en rekke turisthytter, i rekkefølgen Kvitfjellhytta, Prestøyhytta, Schulzhytta, Ramsjøhytta, Storerikvollen og Nedalshytta. Fjellturen passerer flere høye fjellmassiv, deriblant Skarvan (1171 moh.), Fongen (1441 moh) og Sylmassivet (1762 moh.).

Fra 2010 begynte Trondhjems Turistforening å registrere alle som har gjennomført turen.

Navnet henspiller på den velkjente og krevende turen Norge på langs.

## Referanser


## Eksterne lenker
* Norge på tvers' offisielle hjemmeside
* Ut.no: Norge på tvers
Arkitekturåret 1913

**Arkitekturåret 1913** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1913.

## Byggverk

* 1. februar – Grand Central Terminal, ombygget, gjenåpner i New York City, USA.
* 24. april – Woolworth Building åpner i New York City, USA, designet av Cass Gilbert; den høyeste bygningen i verden til da.
* Sinaia jernbanestasjon i Sinaia, Romania.
* City Federal Building i Birmingham, Alabama, den høyeste bygningen i Alabama inntil 1969.
* Union Buildings, Pretoria, Unionen Sør-Afrika, av Herbert Baker, fullføres.

## Priser
* Royal Gold Medal – Reginald Blomfield.
* Prix de Rome : Roger Seassal premier grand prix, Gaston Castel second grand prix.

## Fødsler
* 20. mai – H. T. Cadbury-Brown, britisk arkitekt (død 2009)
* 13. juni – Manfred Lehmbruck, tysk arkitekt (død 1992)
* 22. juni – Ole Hagen, dansk arkitekt (død 1984)
* 13. juli – Bertrand Goldberg, arkitekt fra USA (død 1997)
* 31. juli – Jacques Moeschal, belgisk arkitekt og billedhugger (død 2004)
* 8. august – Jean Duthilleul, fransk arkitekt (død 2010)
* 4. september – Kenzō Tange, japansk arkitekt (død 2005)
* 20. oktober – Alejandro de la Sota, spansk arkitekt (død 1996)
* 27. oktober – Rolf Jährling, tysk kunsthandler og arkitekt (død 1991)
* 2. november – Erik Rasmussen (død 1998)

## Dødsfall
* 1. april - Otto March, tysk arkitekt (født 1845)
* 27. april - Gabriel von Seidl, tysk arkitekt (født 1848)
* 3. juli – Vilhelm Petersen, dansk arkitekt (født 1830)
* 8. november – John Belcher, engelsk arkitekt (født 1841)
* 28. november – George B. Post, arkitekt fra USA (født 1837)
Festival of Pacific Arts

**Festival of Pacific Arts** er et kulturarrangement med deltakere fra land og områder i Stillehavet. Hensikten er å ta vare på kulturtradisjoner som står i fare for å forsvinne. Det framføres sang og dans, men det er også innslag av kunsthåndverk, og samtidskunst, litteratur og film har kommet til. Arrangementet ble til ved hjelp av South Pacific Commission og ble tidligere kalt *South Pacific Arts Festival*. Festivalen ble første gang avholdt i Fiji i 1972.

Festivalen samler deltakere fra 27 land og områder. Arrangementet går på omgang mellom deltakerlandene. Vertslandet dekker alle kostnader for deltakerne og publikum har fri adgang til alle arrangementer.

## Festivalsteder
*1972 Suva, Fiji 
*1976 Rotorua, New Zealand
*1980 Port Moresby, Papua Ny-Guinea
*1985 Papeete, Fransk Polynesia
*1988 Townsville, Australia
*1992 Rarotonga, Cookøyene
*1996 Apia, Samoa
*2000 Nouméa, Ny-Caledonia
*2004 Koror, Palau
*2008 Pago Pago, Amerikansk Samoa
*2012 Honiara, Salomonøyene

## Referanser


## Eksterne lenker
* Karen Stevenson: ''The Festival of Pacific Arts. Celebrating 40 Years'', Suva: Secretariat of the Pacific Community, 2012
Vestens tenkere (bokverk)

**Vestens tenkere** er et norsk idéhistorisk bokverk utgitt i to utgaver, i 1962 og 1993. Bokverket har korte essays på ca 15 sider om filosofer og tenkere som redaktørene mener har hatt betydning for europeisk åndshistorie. 

Første utgave et trebindsverk redigert av Eiliv Skard og A. H. Winsnes i 1962. Andre utgave var redigert av Trond Berg Eriksen; utgitt i 1993 med de fleste kapitlene skrevet for den nye utgaven. Formålet var å «gi et utsyn over det idéhistoriske arvegodset i den europeiske kulturen» 

Filosofer dominerte utvalget av personer, men særlig i andre utgave var «tenker» utvidet til også å være forfattere, naturvitere, teologer, sosiologer og politiske teoretikere. 

 
## Innhold i 1993-utgaven
Kapitteloversikt 1993-utgaven av Vestens tenkere, som er på til sammen 1570 sider.:

## Referanser
Arkitekturåret 1813

**Arkitekturåret 1813** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1813.

## Byggverk

*3 Abbey Road, London (seinere et innspillingsstudio)
*Executive Mansion, Richmond, Virginia offisiell residens til guvernøren i Virginia i USA, designet av Alexander Parris, fullføres
*Palacio de Mineria i Mexico by, designet av Manuel Tolsá, fullføres.

## Priser
* Prix de Rome, Auguste Caristie premier prix, Fedel et Landon deuxièmes prix

## Fødsler
* 6. januar - Charles Lanyon, engelsk arkitekt (død 1889)
* 10. januar - Franz Jakob Kreuter, tysk arkitekt og bygningsingeniør (død 1899)
* 23. februar - Ferdinand Stadler, sveitsisk arkitekt (død 1870)
* 1. mars - Friedrich Bürklein, tysk arkitekt (død 1872)
* 11. april - Auguste de Meuron, sveitsisk arkitekt (død 1898)
* 13. juli – Theophilus Hansen, dansk-østerriksk arkitekt (død 1891)
* 21. juli - Jakub Bursa, tsjekkisk arkitekt, kunstner og utbygger (død 1884)
* 6. desember - August Sicard von Sicardsburg, østerriksk arkitekt (død 1868)
* Harvey Lonsdale Elmes, britisk arkitekt (død 1847)
* Angiolo della Valle, italiensk arkitekt (død 1871)

## Dødsfall
* 6. juni - Alexandre-Théodore Brongniart, fransk arkitekt (født 1739)
* 4. september 
**Jean-François Thomas de Thomon, fransk arkitekt (født 1760)
**James Wyatt, britisk arkitekt (født 1746)
* 14. november - Jean-Pierre Houël, fransk gravør, maler og arkitekt (født 1735)
* 14. desember - Antonio Foschini, italiensk arkitekt (født 1741)
* Gaspare Paoletti, italiensk arkitekt og billedhugger (født 1727)
* Michael Searles, engelsk arkitekt (født 1750)
Alvehonningeter

**Alvehonningeter** (*Myzomela adolphinae*) er en fugl i slekten *[[Myzomela]]* i familien honningetere. Den forekommer i Indonesia og Papua Ny-Guinea.

## Referanser


## Eksterne lenker
* 
* 
* 
* Birdlife Species Factsheet: ''Myzomela adolphinae''. Besøkt 16. juni 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Besøkt 16. juni 2013.
Tårstadelva

**Tårstadelva** er ei elv i Evenes kommune i Nordland. Den renner ut fra Lavangsvatnet (4 moh), like vest for Harstad/Narvik lufthavn, Evenes, og munner ut i Tårstadosen på nordsida av Ofotfjorden. Elva er  lang, og har et nedbørfelt på . Middelvannføringen ved munningen er . 

Elva er omgitt av rik bjørkeskog, mens munningen i Tårstadosen ligger i et åpent kulturlandskap. Tårstadosen er et tidevannsområde med tallrike dammer, grusbanker og sandgrunner. Hele Tårstadelva omfattes av Kjerkvatnet naturreservat.

## Tårstadvassdraget
Tårstadelva er hovedelva i **Tårstadvassdraget** (også kalt **Kvitforsvassdraget**), som har en samlet lengde på 26,6 km, Vassdraget har sitt utspring i Tjeldsund kommune i Troms og Finnmark, i fjellområdene vest for Rismålstinden. Kvitforsvassdraget ble varig vernet mot kraftutbygging i Verneplan II for vassdrag. I vassdraget ligger i alt fem naturreservater som til sammen utgjør Evenes våtmarkssystem.

Hovedstrengen i Tårstad-/Kvitforsvassdraget består av følgende elver:
*Tårstadelva – fra Lavangsvatnet til Ofotfjorden, 1 km øst for Tårstad
**Røstelva – fra Langvatnet til Lavangsvatnet, fra øst
***Nautåa – fra Kjerkhaugvatnet/Nordvatnet til Langvatnet, fra øst
****Storelva – fra Husjord til Nordvatnet/Kjerkhaugvatnet, fra nord
*****Kvitforselva – fra vestsida av Rismålstinden til Storelva ved Kvitfors

## Referanser
E’a Api

**E'a Api** («ny vei») var et politisk parti i Fransk Polynesia. Det ble grunnlagt i 1967 av Francis Sanford og var nært knyttet til ham som partileder. E'a Api gikk inn for selvstyre for Fransk Polynesia.

## Partiet i franskpolynesisk politikk
Partiet ble stiftet i 1967 og fikk navnet E'a Api, som betyr ny veg. Det kjempet for større indre selvstyre fra Frankrike, for benådning av nasjonalistlederen Pouvanaa a Oopa og ble på 1970-tallet motstander av atomprøvesprengningsprogrammet Frankrike gjennomførte på Moruroa. 

E'a Api vant i 1967, samme år som det ble etablert, valget til territorialforsamlingen. Partiet gjorde det også godt ved valget i 1972. Den viktigste motstanderen var det konservative og franskvennlige partiet Tahoeraa huiraatira ledet av Gaston Flosse.

Ved valget i 1977 gikk E'a Api i allianse med et annet selvstyreparti, Here Ai'a. Partialliansen fikk 36,4 % og 13 seter i territorialforsamlingen. E'a Api fikk videre 4,2 % og tre seter på lister partiet stilte alene.  Alliansen dannet deretter regjering med partilederen i E'a Api som regjeringsleder med tittelen visepresident. I 1982 ble partiet splittet da Émile Vernaudon gikk ut og dannet partiet Ai'a Api. E'a Api gjorde det dårlig ved valget samme år, da partiet bare vant ett sete. Dette markerte slutten på E'a Apis periode i franskpolynesisk politikk. 

## Valgresultat
Partiet fikk følgende oppslutning ved valg til territorialforsamlingen:

## Referanser
Tour de France 1965

**Tour de France 1965** var den 52. utgaven av sykkelrittet Tour de France og den ble avholdt fra 22. juni til 14. juli 1965. Rittet besto av 22 etapper med totalt lengde på 
4 177 km. Gjennomsnittsfarten var 35.886 km/h. For første gang startet Touren i Tyskland, i byen Köln. 

## Gjennomføringen av rittet
Rittet ble vunnet av Felice Gimondi, som skulle bli én av bare fem ryttere til å vinne alle Grand Tours. Han vant foran Raymond Poulidor og Gianni Motta. Poengtrøya ble vunnet av Jan Janssen, som forsvarte sin seier fra 1964. Klatrekonkurransen ble vunnet av Julio Jiménez, som vant sin første av totalt tre klatretrøyer. Hans lag Kas vant lagkonkurransen. 

## Lag
Det startet 130 syklister, delt inn på 13 lag av 10 syklister. 

## Etapper

## Trøyene

## Resultater
### Sammenlagt

### Poengtrøya

### Klatrekonkurransen

### Lagkonkurransen

### Mest offensive rytter
Rittets *Mest offensive rytter* ble Felice Gimondi. 

## Eksterne lenker
* Historie Tour de France
* RittInfo Tour de France 1965
Nordre Heggelivann

**Nordre Heggelivann** (også skrevet **Nordre Heggelivatnet**) er en innsjø på Krokskogen i Ringerike kommune i Buskerud. Sjøen ligger 502 moh. og har et areal på .

Nordre Heggelivann ligger mellom innsjøene Skamrek i nord og Søndre Heggelivann i sør. Vassdraget ble tidligere brukt til tømmerfløting. Dagens Nordre og Søndre Heggelivann ble tidligere kalt henholdsvis Lille eller Øvre Heggelivann og Store eller Nedre Heggelivann. På grunn av at retningen for tømmerfløtingen ble snudd fra sør til nord, ble det lille, øvre vannet oppdemmet og hevet 2,5 meter i 1935, og Nordre Heggelivann økte dermed i størrelse.

Siden 1964 har Nordre Heggelivann sammen med Søndre Heggelivann, Skamrek og Skotta vært en del av Bærum kommunes drikkevannforsyning. Ifølge tillatelsen kan Nordre Heggelivann reguleres mellom 501,45 og 496 moh., men i praksis blir innsjøen sjelden senket. Mellom Nordre Heggelivann og Skamrek, som ligger på samme høyde som Nordre Heggelivann, ble det i 1969 bygd en terskel for å hindre at Skamrek blir uttappet når Nordre Heggelivann senkes.

Nordre Heggelivann har en bestand av ørret, og fiskeklubben Ørretklubben (stiftet 1924) satte ut yngel fra 1925. Senere satte også Bærum kommune ut ørretyngel i Nordre Heggelivann. I dag (2013) er det imidlertid forbudt å fiske i både Nordre Heggelivann, Skamrek og Skotta.

## Referanser




## Kilder
*Eigil Reimers og Jon Bredal (red.): *[http://urn.nb.no/URN:NBN:no-nb_digibok_2010060408033 Ørretklubben ved dens 75 års jubileum 24. juni 1999]* (s. 46-48, digitalisert av Nasjonalbiblioteket)
*Skiforeningen: Nordre Heggelivann (besøkt 16. juni 2013)
Siirt

**Siirt** (arabisk سِعِرْد *Siʿred*, armensk Սղերդ *Sġerd*, syrisk ܣܥܪܬ *siʿreth*, osmansk tyrkisk سعرد) er en by sørøst i Tyrkia og det administrative senteret i Siirt (provins). Byen har omkring 130 000 innbyggere (2009).

## Klima
Siirt har et halvtørt klima med særdeles varme og tørre somrer og kalde og våte vintre. Om vinteren er det ofte frost og noen ganger snø. 




## Referanser


## Eksterne lenker
*
Körfez

**Körfez** er en by i Kocaeli (provins) i Marmararegionen i Tyrkia. Borgermesteren heter  Yunus Pehlivan (AKP). Byen grenser til Şile i nord, Derince i øst, Dilovası i sørvest og Gebze i vest. 

Byen har 162 230 innbyggere (2017) og ligger nord for Marmarahavet, øst for Dilovası og vest for Derince.

## Referanser


## Eksterne lenker
* 

## Kilder
* District governor's official website
* District municipality's official website
Kızıltepe

**Kızıltepe** (kurdisk *Qoser*,  arabisk *Tell-Ermen*) er en by og et distrikt i Mardin (provins) i Tyrkia. Byen har omkring 135 000 innbyggere (2010). Kızıltepe var åsted for samanstøtet mellom protesterende kurdere og tyrkisk opprørspoliti i 2006.

## Referanser


## Eksterne lenker
*
Ola Chr. Rygh

**Ola Christian Rygh** (født 2. november 1961 i Oslo) er en norsk statstjenestemann og tidligere embetsmann. Han var i tolv år administrerende direktør for Statens Landbruksforvaltning (2000 - 2012). Han fungerte som sjef for Reindriftsforvaltningen i 2013. Han er siden 2014 fagdirektør i Landbruksdirektoratet.

Som administrerende direktør i Statens landbruksforvaltning hadde Rygh ansvaret for opprettelsen av virksomheten ved å slå sammen 5 ulike virksomheter innen landbrukssektoren, herunder bl.a. Statens Landbruksbank og deler av Statens Kornforretning.   Rygh var i 1982 tilknyttet UNIFIL i Libanon, han var stipendiat og forskningsassistent ved Universitetet i Bergen 1989 - 1990, rådgiver i Barne- og familiedepartementet 1990 – 1994, underdirektør og avdelingsdirektør i Miljøverndepartementet 1994 – 1997 og avdelingsdirektør og ekspedisjonssjef i Landbruksdepartementet 1997 - 2000.

## Utdannelse
Rygh ble uteksaminert fra Institutt for sammenlignende politikk ved Universitetet i Bergen som statsviter med graden *cand. polit.* i 1989.  Han har også studert ved Collège Rousseau i Genève.

## Privatliv
Rygh er bosatt på Tåsen i Oslo.

## Referanser
Han Seung-soo

**Han Seung-soo** (hangul: , hanja: , romanisering: *Han Sŭngsu*, revidert romanisering: *Han Seung-su*, født 28. desember 1936 i Chuncheon) er en sørkoreansk økonom og konservativ politiker. Han var Sør-Koreas statsminister 2008–2009, og representerte Det store nasjonalpartiet.

Han har bachelorgrad i samfunnsøkonomi fra Yonsei-universitetet fra 1960, mastergrad fra Seoul nasjonale universitet fra 1963 og doktorgrad fra University of York fra 1968. Han var professor i samfunnsøkonomi ved Seoul nasjonale universitet 1970–1988, og foreleste ellers ved University of York 1965–1968, University of Cambridge 1968–1970, Harvard University 1985–1986 og Universitetet i Tokyo 1986–1987. Han Seung-soo var sørkoreansk ambassadør i USA 1993–1994, og ble i 2007 utnevnt til FNs spesialutsending for klimaforandringer av generalsekretær Ban Ki-moon. Han Seung-soo er medlem av FNs generalsekretærs rådgivende panel for vann- og sanitærforhold.

Han ble først innvalgt i Sør-Koreas nasjonalforsamling i 1988, og var på nytt innvalgt 2002–2012. I mellomtiden var han handelsminister 1988–1990, stabssjef for president Kim Young-sam 1994–1995, visestatsminister og finansminister 1996–1997 samt utenriksminister 2001–2002. Som utenriksminister var han president for den 56. sesjonen i FNs generalforsamling i 2001. Han var statsminister under president Lee Myung-bak 2008–2009.

I 2004 ble han kommandørridder av Order of the British Empire.

## Referanser


## Eksterne lenker
*
Tahiti Nui TV

**Tahiti Nui TV** eller **Tahiti Nui Télévision** (TNTV) er en allmennkringkaster i Fransk Polynesia. Fjernsynskanalen ble etablert i 2000 av franskpolynesiske selvstyremyndigheter. TNTV holder til i Papeete. TNTV oppgir å sende om lag 19 timer om dagen med 40 % egenproduserte programmer.

Kanalen ble etablert etter at Gaston Flosse, Fransk Polynesias regjeringssjef, ble misfornøyd med de eksisterende fjernsynskanalene, særlig den private stasjonen Telefenua. TNTV skulle være et alternativ. Etter mange år med økonomiske problemer, bidro selvstyremyndighetene i 2011 til å gjøre opp kanalens gjeld, samtidig som det ble iverksatt nedbemanning.

## Referanser


## Eksterne lenker
* TNTV
Chung Un-chan

**Chung Un-chan** (født 1946) er en sørkoreansk økonom og tidligere politiker.

Han har bachelorgrad i samfunnsøkonomi fra Seoul nasjonale universitet fra 1970, mastergrad fra Miami University fra 1972 og doktorgrad fra Princeton University fra 1978. Etter å ha vært amanuensis ved Columbia University 1976–1978, var han professor 1978–2009 og rektor 2002–2006 ved Seoul nasjonale universitet. Han var også gjesteforeleser ved University of Hawaii i 1983, gjesteforsker ved London School of Economics 1986–1987 og gjesteforeleser ved Ruhr-Universität Bochum i 1999. Chung har særlig studert makroøkonomi og finansmarkeder.

Chung var blant Vårt åpne partis foretrukne kandidater foran presidentvalget i 2007, men lanserte aldri noe kandidatur. Høsten 2009 ble han utnevnt til statsminister under president Lee Myung-bak, men meldte seg ikke inn i Det store nasjonalpartiet. Ved innsettelsen erklærte Chung seg som motstander av Sejong som avlastende administrasjonsby for Seoul, i likhet med presidenten. Etter et svakt resultat for Det store nasjonalpartiet i lokalvalgene sommeren 2010, leverte Chung sin avskjedssøknad.

Han ble æresdoktor ved Det fjernøstlige føderale universitet i Vladivostok i 2004.

## Fotnoter


## Referanser
Düzce

**Düzce** er en by og administrasjonsenter i provinsen Düzce i Tyrkia. Byen har omkring 125 000 innbyggere. 

Byen ligger ved Svartehavet mellom hovedstaden Ankara og Istanbul. Byen ble hardt skada av Marmarajordskjelvet i 1999.

## Klima
Düzce har et maritimt klima: Somrene er varme, mens vintrene er kalde og også noen ganger snørike. 




## Referanser


## Eksterne lenker
*
Abdul Halim Mu’adzam Shah

**Almu'tasimu Billahi Muhibbuddin Tuanku Alhaj Abdul Halim Mu'adzam Shah Ibni Almarhum Sultan Badlishah** (født 28. november 1927 i Alor Setar i Kedah, død 11. september 2017 i Istana Anak Bukit i Alor Setar i Kedah) var fra 1958 den 27. sultan av Kedah og var fra 2011 til 2016 den 14. konge og øverste statsleder, *[[Yang di-Pertuan Agong]]*, av Malaysia. Han var også *Yang di-Pertuan Agong* fra 1970 til 1975, og er derfor den eneste som har holdt stillingen to ganger. Han er også den eldste som har blitt valgt til den.

## Referanser
Bolu

**Bolu** (gresk: Βιθύνιον Vithínion, latinsk *Bithynium* eller Klaudiopolis) er en by i Tyrkia, og det administrative senteret i Bolu (provins). Byen har omkring 120 000 innbyggere (2010).. 

Bolu ligger langs den gamle hovedveien mellom Istanbul og Ankara, som klatrer over Bolufjellet. Den nye motorveien går gjennom Bolutunnelen under byen. 

## Klima
Bolu har et maritimt klima, med kalde og noen ganger snørike vintre og varme somrer.   



## Referanser


## Eksterne lenker
* Bilde av byen
Derince

**Derince** er en havn, havneby og en del av Kocaeli (provins)en i Tyrkia. Borgermesteren heter Aziz Alemdar (AKP).

Derince havn er en av de få havnene i Tyrkia under myndighetenes kontroll. Havna styres av den statlige jernbanen. Siden havna har et de største lagerplassene i regionen, så brukes havna til import av kjøretøy. Havna er forventet til å bli en viktig terminal for jernbane operasjonene etter Tekirdag-Derince ferga starter.

## Referanser


## Eksterne lenker
*
Turgutlu

**Turgutlu** er en stor by og et distrikt i Manisa (provins) i Egeerregionen i Tyrkia. Byen har omkring 115 000 innbyggere (2009) og ligger 68 meter over havet. Distriktet er det største i provinsen etter Manisa. 

Byen har noen ganger vert kalt *Kasaba*, som bare betyr «byen».
Nazilli

**Nazilli** er den nest største byen i Aydın (provins) ved Egeerregionen vest i Tyrkia, 47 km øst for byen Aydın, langs veien til Denizli. Byen har omkring 110 000 innbyggere (2010)

Nazilli ligger ved elva Menderes, den største elva i Egearregionen. 

Byen var et senter for veving og det ble derfor planta bomull i området. Under den tyrkiske selvstendighetskrigen ble Nazilli okkupert av greske styrker og frigjort den 5. september 1922.
Toralf Lyng

**Toralf Lyng** (født 6. juli 1909 i Voss, død 29. oktober 2005) var en norsk agronom og organisasjonsmann.

Toralf Lyng tok agronomeksamen i 1929, arbeidet i Argentina og på norske hvalfangstskip 1930–1933. Under andre verdenskrig var han troppsjef i Milorg og satt fra januar 1945 en kort tid på Victoria Terrasse og i Bredtvedt fengsel. Han var generalsekretær i Skiforeningen (Foreningen til Skiidrettens Fremme) fra 1947 og ledet 1949–1952 anleggskontoret som forberedte de olympiske vinterlekene i Oslo 1952. Toralf Lyng var generalsekretær i Den Norske Turistforening (DNT) 1957–1977. Han var også aktiv i andre foreninger og virksomheter, ofte med tilknytning til fjell og friluftsliv. I 1969 ble han utnevnt til ridder av 1. klasse av St. Olavs Orden. I 1983 ble han som den første tildelt æresmedlemskap i DNT.

Toralf Lyng var sønn av byrettsjustitiarius Ulrik Fredrik Lange Lyng (1868–1948) og Marie Aars Kaurin (1870–1951). I 1939 giftet han seg med  Sofie Margaretha («Grethe») Jørgensen (1913–2001).

## Referanser


## Eksterne lenker
* Utdypende artikkel i ''Norsk biografisk leksikon''
* Søkbar blakopi av Toralf Lyng: ''Om fjellet'' (Tanum-Norli, 1978)
* NRKs arkivklipp fra 1976
Oslo Roller Derby Klubb

**Oslo Roller Derby Klubb** (**ORD**) er en av Norges største roller derby-klubber. Klubben ble stiftet i 2011. Hjemmearena er Apalløkka idrettshall.

I 2013 ble ORD offisielle norgesmestere i roller derby etter å ha vunnet Norges første og foreløpig eneste roller derby cup i Trondheim. Oslo Roller Derby har deltatt i flere internasjonale turneringer, blant annet WFTDA European Tournament som er en av de høyest rangerte klubbturneringene i Europa.

Oslo var i april 2019 rangert som det 115. beste laget i verden og  20. beste laget i Europa på WFTDA sin ranking.

I februar 2014 ble B-laget, eller rekrutteringslaget, Oslo Tiger City Beasts etablert.

ORDs supportklubb heter Suicide Chapter.

## Meritter

*7. juli 2012 spilte ORD mot Nidaros Roller Derbyklubb i Norges første «bout» (kamp). Den ble holdt i Husebyhallen i Trondheim, og resultatet ble 196-55 til Nidaros. Bouten var godt besøkt, med anslagsvis 400-500 publikummere.
* 5.-6. oktober 2013 ble ORD norgesmestere da de vant Norges første roller derby-cup i Trondheim. De spilte mot Nidaros Roller Derbyklubb i finalen og vant 125-142.

## Medlem av
ORD har siden november 2011 vært medlem av Norges Idrettsforbund under Norges Skøyteforbund. I desember 2013 ble de fullverdige medlemmer  i Women's Flat Track Derby Association..

## Referanser


## Eksterne lenker
*  for Oslo Roller Derby Klubb
*  for Women's Flat Track Derby Association
Kırşehir

**Kırşehir**, tidligere **Mokissos** (*Μοκισσος* på gresk) og **Justinianopolis**, er en by i Tyrkia. Byen er det administrative senteret i Kırşehir (provins). Byen har omkring 105 000 innbyggere (2009)

Historien til Kırşehir går tilbake til hettittene. Kırşehir var tidligere kjent som **Parnassos** eller **Mokissos**. Romerene kalte byen **Macissus**, og etter at byen ble gjenoppbygd av den østromerske keiseren Justinian (527-565), fikk byen navnet **Justinianopolis**. Dette navnet hadde byen til tyrkerne tok byen i 1071 og ga den dens nåværende navn.

Kemal Atatürk besøkte byen i 1921 og 1931.

## Klima
Kırşehir har et kontinentalklima og halvtørt klima, med kalde og snørike vintre og varme og tørre somrer. Det er mest vanlig med regn om våren og høsten.




## Referanser


## Eksterne lenker
* Offisielt nettsted 
* Kommunen sin offisielle nettside
Niğde

**Niğde** er en liten by og administrasjonssenter i Niğde (provins) i regionen Sentral-Anatolia i Tyrkia. Byen har omkring 110 000 innbyggere (2010) og ligger 1300 meter over havet.

Byen ligger mellom de vulkanske Melandizfjellene, med stratovulkanen Hasan nær byen Aksaray i nord og Niğdemassivet i sørøst og sør.

Området har vært bebodd siden hettittene var her. Tidlig i mellomalderen ble byen kalt **Magida**.

## Klima
Niğde har et halvtørt klima. Niğde har varme og tørre somrer og kalde og snørike vintre.




## Referanser


## Eksterne lenker
* Offisielt nettsted 
* Kommunens offisielle nettside
Svein Olav Blindheim

**Svein Olav Blindheim** (født 25. juli 1954 på Vigra ved Ålesund) er en norsk musiker, komponist og forfatter. Han har kontrabass som hovedinstrument. Blindheim har spilt i en rekke orkestre og band og utgitt flere plateinnspillinger, blant annet med Arild Nyquist og Lars Martin Myhre. Han spiller også i gruppa *Gutta på skauen* sammen med Per Vollestad og Fredrik Øie Jensen.

Svein Olav Blindheim har bodd på Hønefoss siden 1981.

## Eksterne lenker
* 
* 
*  CV på egen nettside
Spatha

**Spatha** var en type langt og rett sverd, vanligvis mellom 75 og 100 cm langt, opprinnelig brukt av romerske soldater fra første århundre e.Kr. Det ble snart etterliknet over hele det nåværende Europa. 

## Romerriket

Spathaen ble innført av keltiske kavalerister som foretrakk sine egne lange (60-80 cm), rette sverd framfor den korte gladius. I motsetning til denne var disse sverdene effektive huggvåpen, og de ble gradvis overtatt i de romerske legionene. Ved utgangen av 200-tallet hadde spatha overtatt for gladius hos de romerske leietroppene (auxiliae) og til en stor del også i legionshæren.

## Spatha i Norden

I gravfunn fra Norge, Sverige og Danmark opptrer spathaer fra omtrent det samme tidsrommet som det kom i bruk i den romerske legionshæren. Det er tydelig at de germanske stammene tok over romersk våpenskikk temmelig umiddelbart. De aller fleste våpnene i Skandinavia er imidlertid laget enten her eller på kontinentalt germansk eller provinsialromersk område. Sverd av spathaliknende form var i bruk videre utover i folkevandringstiden, og det tveeggede tunge sverdet ble en tradisjon som kulminerer med vikingtidens sverdtyper
Gudbrandsdalsvassdraget

* For hele elvesystemet som omfatter Glomma, Lågen, Mjøsa og Vorma, se Glommavassdraget.
* For vassdraget ovenfor Lillehammer, se Gudbrandsdalslågen
Clara Peeters

**Clara Peeters** (ca. 1594–1658) var en flamsk maler, framfor alt kjent for sine stilleben, spesielt av frokost- og blomstermotiver.

## Liv
De eksakte data om Peeters' fødsel er ikke kjent, men hun ble sannsynligvis født i Antwerpen i 1594. Det tidligste bevarte oljemaleriet fra hennes hånd stammer fra årene 1607/1608. Hun var da 14 år og kvaliteten på verket viser at hun må ha hatt en svært god lærer; kunsteksperter antar at hun var influert av  Osias Beert.

Peeters bodde først i Antwerpen, men flyttet til Amsterdam i 1612 og endelig til Haag i 1617. Hun giftet seg med Henrik Joossen i Antwerpen 1639. Den siste kjente informasjonen om henne er et tapt maleri fra 1657. Omstendighetene rundt hennes død er ikke kjent.

## Virke
Peeters regnes som en av stillebenpionerene på 1600-tallet og den som innførte stillebenvarianten «frokostscene» i Nederlandene.

Mange av Peeters' bilder oppbevares i samlingene til *[[Museo del Prado]]* i Madrid, *[[Rijksmuseum]]* i Amsterdam og *[[National Museum of Women in the Arts]]* i Washington.

## Referanser


## Eksterne lenker
* 
* 
* Kortbiografi
* Kortbiografi , spanisharts.com
* Kortbiografi, Women Artists
NOU 1979: 35, Lied-utvalget

**«NOU 1979: 35 Strukturproblemer og vekstmuligheter i norsk industri»** er en norsk offentlig utredning (NOU) fra et utvalg oppnevnt ved kongelig resolusjon 2. mars 1979. Utredningen ble avgitt til Industridepartementet i august 1979. Utvalget ble ledet av Finn Lied, og det blir gjerne referert til som **«Liedutvalget»**.  De øvrige medlemmene av utvlaget var Jens-Halvard Bratz, Per Christian Endsjø, Tor Halvorsen, Karl Stenstadvold og Arne Øien.

## Eksterne lenker
*
Kay Rune Nersund

**Kay Rune Nersund** (født 14. mars 1976) er en norsk lokalpolitiker. Han representerer Fremskrittspartiet, og fra høsten 2011 er han varaordfører i Leirfjord kommune. Det er hans andre periode i kommunestyret.

Nersund er ansatt i Boreal Transport.

Han har tidligere vært listekandidat for Kristent Samlingsparti.

## Kilder

* «Nersund på topp», *Rana Blad* 7. februar 2011; besøkt 14. juni 2013.
* «Her gjør Leirfjord Frp sitt endelige valg», *Helgelands Blad* 11. oktober 2011; besøkt 14. juni 2013.
* TV2s velgerguide; besøkt 14. juni 2013.
* Liste for KSP ved stortingsvalget 2001, gjengitt på Norsk samfunnsvitenskapelig datatjeneste; besøkt 14. juni 2013.
Terje Ånonli

**Terje Ånonli** (født 1966) er norsk tidligere lokalpolitiker. Han representerte Fremskrittspartiet, og fra høsten 2011 var han varaordfører i Hemnes kommune. I 2013 valgte han å forlate politikken.

## Kilder

* «Fra Kjell-Idar til Kjell Joar», *Rana Blad* 14. oktober 2011; besøkt 14. juni 2013.